section_heading: Pravila za uređivanje informativnih emisija
paragraph_text: Agitropovski sustav uređivanja emisije vijesti koristio se uglavnom poretkom nazvan „obrnuta piramida“, tj. najprije je vlast zahtijevala da se objavljuju najvažnije vijesti, a onda sporedne. Međutim taj je poredak proizveo loš učinak zato što građani nakon prve trećine vijesti nisu više slušali emisiju, jer im je opadalo zanimanje. Induktivni ili piramidalni oblik također je izazivao nestrpljenje pa i nezadovoljstvo što slušatelj mora najprije slušati najmanje važne vijesti. Najboljim modelom je se pokazao model dramaturškog oblikovanja, koji se sastojao od miksanja vijesti po važnosti (telefonsko javljanje s terena), po interpretaciji i tako se dramaturškim varijacijama održavala pozornost. Ovaj se model danas zbog toga primjenjuje u svim suvremenijim organiziranim radio-postajama. Zanimljivost pridonosi i način vođenja emisije. Danas se sve više ide na izvorni raport novinara s najavom voditelja, jer je taj način prirodniji.